b'\n_START_ARTICLE_\n2010 m. Dakaro ralis\n_START_SECTION_\nDalyviai\n_START_PARAGRAPH_\nI\xc5\xa1 viso dalyvauti \xc5\xa1i\xc5\xb3 met\xc5\xb3 Dakaro ralyje u\xc5\xbesiregistravo 184 motocikl\xc5\xb3 ir keturra\xc4\x8di\xc5\xb3 vairuotojai, 138 automobili\xc5\xb3 ir 50 sunkve\xc5\xbeimi\xc5\xb3 ekipa\xc5\xbe\xc5\xb3. Tarp dalyvi\xc5\xb3 nebuvo nei vieno lietuvio.\n_START_SECTION_\nGalutiniai rezultatai\n_START_PARAGRAPH_\nDaugiau nei dvejas savaites vykus\xc4\xaf Dakaro ral\xc4\xaf automobili\xc5\xb3 klas\xc4\x97je laim\xc4\x97jo Volkswagen automobiliu va\xc5\xbeiav\xc4\x99s ispanas Carlosas Sainzas. Vis\xc4\x85 ralio distancij\xc4\x85 jis \xc4\xafveik\xc4\x97 per 47 valandas ir 10 minu\xc4\x8di\xc5\xb3. Nuo jo atsilik\xc4\x99s vos kiek daugiau nei dvi minutes fini\xc5\xa1avo jo komandos draugas katarietis Nasser Saleh Al-Attiyah. Tre\xc4\x8dias buvo dar vienas VW lenktynininkas - amerikietis M. Milleris._NEWLINE_Motocikl\xc5\xb3 klas\xc4\x97je nugal\xc4\x97jo KTM motocikl\xc4\x85 vairav\xc4\x99s pranc\xc5\xabzas Cyril Despres. Ral\xc4\xaf jis \xc4\xafveik\xc4\x97 per daugiau nei 51 valand\xc4\x85. Antras liko kitas KTM atstovas norvegas Pal Anders Ullevalseter, nuo lyderio atsilik\xc4\x99s daugiau nei valanda. Tre\xc4\x8di\xc4\x85 viet\xc4\x85 u\xc5\xbe\xc4\x97m\xc4\x97 Aprilia motocikl\xc4\x85 vairav\xc4\x99s vietinis herojus \xc4\x8dilietis F. L. Contardo._NEWLINE_Sunkve\xc5\xbeimi\xc5\xb3 klas\xc4\x97je triumfavo Kamaz vairav\xc4\x99 rusai - pirm\xc4\x85 viet\xc4\x85 peln\xc4\x97 Vladimiro \xc4\x8ciagino ekipa\xc5\xbeas (bendras laikas - 55:04:47), antras - Firdauso Kabirovo ekipa\xc5\xbeas (laikas - 56:17:55). Tre\xc4\x8dias liko olando M. Van Vlieto ekipa\xc5\xbeas su Ginaf sunkve\xc5\xbeimiu (laikas - 65:48:07)._NEWLINE_Keturra\xc4\x8di\xc5\xb3 klas\xc4\x97je dominavo Yamaha lenktynininkai. Pirmas ral\xc4\xaf \xc4\xafveik\xc4\x97 argentinietis M. Patronelli (64:17:44). Antras liko kitas Argentinos atstovas A. Patronelli (66:40:43), tre\xc4\x8dias - ispanas J. M. G. Corominas (69:25:15).'